Anexa nr. 1 la HCL nr. ___/__________
Aprobat,

Primar
STUDIU DE OPORTUNITATE
pentru fundamentarea şi stabilirea soluţiei optime de delegare a gestiunii

serviciului pentru gestionarea câinilor fară stăpân din orașul Turceni

1. DATE GENERALE

Serviciul de gestionare a câinilor fără stăpân este un serviciu public de gospodărire comunală, organizat, coordonat, reglementat, condus şi monitorizat de autoritatea administraţiei publice locale.

Prin serviciul de gestionare a câinilor fără stăpân din orașul Turceni, se urmărește realizarea următoarelor obiective:
a) identificarea, marcarea câinilor comunitari, evaluarea şi estimarea populaţiei canine fără stăpân şi a ratei de înlocuire;
b) întocmirea planului de acţiune cu privire la activitatea de prindere a câinilor comunitari;
c) deplasarea echipajelor în teren, capturarea şi transportul câinilor fără stăpân din habitatele localizate, în conformitate cu Ordonanţa de Urgenţă nr. 155/2001 privind

aprobarea programului de gestionare a câinilor fără stăpân, cu modificările și completările ulterioare;
d) cazarea, hrănirea, îngrijirea, deparazitarea, vaccinarea, sterilizarea și înregistrarea într-un registru unic de evidență a câinilor fără stăpân;
e) monitorizarea strictă a tuturor câinilor fără stăpân în ceea ce privește circulația acestora și în mod deosebit urmărirea strictă a reproducției ( declarații de fătare, urmărirea traseului puilor);
f) eutanasierea câinilor fără stăpân cu boli incurabile dovedite prin examene clinice, de laborator, alte examene de specialitate;
g) aplicarea unui sistem de adopții eficient în colaborare cu ONG-uri implicate în această activitate;
h) educarea continuă a populației în ceea ce privește gestionarea animalelor și în special a câinilor fără stăpân ( pericole privind răspândirea bolilor, dăunătorilor, aspectul moral privind drepturile animalelor prin organizarea de întruniri, workshop-uri, distribuirea de pliante, etc.)

i) capturarea, transportarea și menținerea în adăpost a câinilor care prezintă agresivitate sau boli transmisibile;

j) elaborarea unor campanii informativ-educative cu scop de adopție și de prevenire a abandonului;

k) constatarea contravențiilor și aplicarea sancțiunilor date în competență delegatului serviciului, în conformitate cu prevederile legale în vigoare;

l) îmbunătățirea imaginii publice locale prin dispariția haitelor de câini din orașul Turceni.

Obiectivele generale ale orașului Turceni referitor la acest Serviciu sunt:

a) îmbunătăţirea condiţiilor de viaţă ale populaţiei;

b) autonomia locală şi descentralizarea serviciilor;

c) responsabilitatea faţă de cetăţeni;

d) adaptabilitatea Serviciului la cerinţele comunităţii locale;

e) conservarea şi protecţia mediului înconjurător;

f) asigurarea calităţii şi continuităţii serviciului;

g) tarifarea echitabilă, corelată cu calitatea şi cantitatea serviciului prestat;

h) transparenţa, consultarea şi antrenarea în decizii a cetăţenilor;

i) administrarea corectă şi eficientă a bunurilor din proprietatea publică sau privată a

unităţilor administrativ-teritoriale şi a banilor publici;

j) securitatea serviciului;

k) susţinerea dezvoltării economico-sociale a localităţii;

l) promovarea calităţii şi eficienţei Serviciului;

m) dezvoltarea durabilă a Serviciului;

n) gestionarea Serviciului pe criterii de transparenţă, competitivitate şi eficienţă;

o) protejarea domeniului public şi privat şi punerea în valoare a acestuia;

p) protecţia şi conservarea mediului înconjurător şi a sănătăţii populaţiei;

q) respectarea cerinţelor din legislaţia privind protecţia mediului referitoare la

gestionarea câinilor fără stăpân.

Autorităţile administraţiei publice locale păstrează prerogativele privind adoptarea politicilor şi a strategiilor de dezvoltare a serviciului pentru gestionarea câinilor fără stăpân, precum şi dreptul de a urmări, de a controla şi de a supraveghea îndeplinirea obligaţiilor privind realizarea serviciului pentru gestionarea câinilor fără stăpân:

a) respectarea şi îndeplinirea obligaţiilor contractuale asumate de operator;

b) calitatea serviciilor prestate;

c) parametrii serviciilor prestate;

d) modul de administrare, exploatare, conservare şi menţinere în funcţiune a bunurilor, de dezvoltare şi/sau modernizare a infrastructurii edilitar-urbane aferente serviciului pentru gestionarea câinilor fără stăpân, încredinţată prin contractul de delegare;

e) respectarea tarifelor pentru serviciul pentru gestionarea câinilor fără stăpân;

Serviciul public de gestionare a câinilor fără stăpân se realizează prin instituirea de norme privind capturarea, transportul, examinarea, cazarea, îngrijirea, eutanasierea și neutralizarea cadavrelor câinilor fără stăpân, care prezintă un grad ridicat de pericol social.

Serviciul public de gestionare a câinilor fără stăpân va asigura protecția câinilor

conform principiilor europene de protecție a animalelor, concomitent cu protecția

cetățenilor din unitatea administrativ-teritorială în care funcționează.

2. INFORMATII GENERALE PRIVIND STUDIUL

Elaborarea Studiului de oportunitate privind delegarea gestiunii prin concesiune a serviciului public de gestionare a câinilor fără stăpân reprezintă o cerinţă obligatorie în orice situaţie în care autoritatea contractantă intenţionează să atribuie un contract de concesiune de servicii, conform prevederilor legale.

Activitatea de gestionare a câinilor fără stăpân din orașul Turceni este un serviciu public local care se numără printre principalele activităţi edilitar gospodăreşti, specific serviciilor de administrare a domeniului public şi privat, în domeniul asigurării igienei şi sănătăţii publice organizat, coordonat, reglementat, condus, monitorizat şi controlat de autoritatea administraţiei publice locale.
În acord cu dispoziţiile art. 1 din Ordonanța de Urgenta a Guvernului României nr.155/2001 privind aprobarea programului de gestionare a câinilor fără stăpân, cu modificările și completările ulterioare, Consiliile Locale au obligația de a infiinta in funcție de necesitați, servicii specializate pentru gestionarea câinilor fără stăpân.
Organizarea şi desfăşurarea serviciului public de gestionare a câinilor fără stăpân trebuie să asigure satisfacerea unor cerinţe şi nevoi de utilitate publică ale comunităţii locale, după cum urmează:

a) îmbunătăţirea calităţii prestării serviciului public din orașul Turceni;

b) garantarea permanenţei în funcţionare a acestui serviciu public;

c) realizarea unui raport optim calitate/cost pentru perioada de derulare a contractului de concesiune şi un echilibru între riscurile şi beneficiile asumate prin contract (structura şi nivelul tarifelor practicate vor reflecta costul efectiv al prestaţiei şi vor fi în conformitate cu prevederile legale);

d) administrarea corectă şi eficientă a bunurilor din proprietatea publică şi a banilor publici;

e) ridicarea gradului de civilizaţie, a confortului şi a calităţii vieţii;

f) creşterea gradului de securitate individuală şi colectivă în cadrul

g) comunităţilor locale, precum şi a gradului de siguranţă a circulaţiei rutiere şi pietonale;

h) susţinerea şi stimularea dezvoltării economico-sociale a localităţilor;

i) funcţionarea şi exploatarea în condiţii de siguranţă, rentabilitate şi eficienţă economică a infrastructurii aferente serviciului;

j) nediscriminarea şi egalitatea tuturor cetățenilor prin asigurarea unui standard unitar calitativ şi uniform răspândit teritorial în comunitate a serviciului;

k) liberul acces la informaţii privind aceste servicii publice;

l) transparenţă, consultarea şi antrenarea în decizii a cetăţenilor.
Eficienţa serviciului public de gestionare a câinilor fără stăpân influenţează în mod direct mediul economic şi social al unităţii administrativ-teritoriale. Calitatea acestuia ca şi serviciu comunitar poate determina în mod cert creşterea nivelului de siguranţă la nivel local, protecția cetățenilor din unitatea administrativ teritoriala unde funcționează, concomitent cu protecția animalelor fără stăpân conform principiilor europene de protejare

a animalelor. La nivelul întregii ţări s-a manifestat în ultimii ani o preocupare deosebită în privinţa optimizării acestui serviciu, fiind verificate constant opţiunile autorităţilor locale pentru implementarea unor sisteme complexe de gestiune a ecarisajului public.
În acord cu cele expuse, un sistem public de gestionare a câinilor fără stăpân deficitar impietează siguranța cetățenilor conducând la disconfort si nesiguranța, produs de prezenta câinilor fără stăpân, influențând negativ menținerea condițiilor sanitare conform cu normele de igiena si sănătate publica in vigoare.
Administrarea eficientă a acestui serviciu apare ca o necesitate pentru creşterea gradului de securitate de la nivelul comunităţii locale, impunându-se ca resursele investite să fie în acord cu gradul de uzură al sistemului, iar extinderea sistemului să fie proporțională cu evoluţia ariei ce include spaţiile publice pe care trebuie să le deservească.
Dispozițiile Ordonanței de Urgenta a Guvernului României nr. 155/2001 privindpublice locale în privinţa înfiinţării, organizării, coordonării, monitorizării şi controlului funcţionării serviciului public de gestionare a câinilor fără stăpân de la nivelul unităţilor administrativ-teritoriale. 

Totodată, art. 17 din Anexa 1 la Hotărârea Guvernului nr.955/2004 pentru aprobarea reglementarilor cadru de aplicare a Ordonanței Guvernului nr.71/2002 privind organizarea si funcționarea serviciilor publice de administrare a domeniului public si privat de interes local prevede ca Serviciul public de gestionare a câinilor fără stăpân se realizează prin instituirea de norme privind transportul, îngrijirea, monitonizarea si eutanasierea câinilor fără stăpân, care prezintă un grad ridicat de pericol social.

Autorităţile administraţiei publice locale sunt obligate aşadar ope legis să asigure gestiunea serviciului public de gestionare a cânilor fără stăpân pe criterii de competitivitate şi eficienţă economică şi managerială, având ca obiectiv atingerea şi respectarea indicatorilor de performanţă ai serviciului, stabiliţi prin contractul de delegare a gestiunii, respectiv prin hotărârea de dare în administrare, în cazul gestiunii directe şi implicit prin legislaţia menţionată anterior.

Aceeaşi competenţă exclusivă în domeniul gestionarii câinilor fără stăpân este stabilită şi prin Hotărârea Guvernului nr. 1059/2013 pentru aprobarea Normelor metodologice de aplicare a Ordonanței de Urgenta nr. 155/2001 privind aprobarea programului de gestionare a câinilor fără stăpân, respectiv, în art. 8: “concesionarea serviciilor specializate pentru gestionarea câinilor fără stăpân se face de către consiliile locale’’.
Gestiunea serviciului public pentru gestionarea câinilor fără stăpân se poate realiza prin două modalităţi:

- gestiunea directă;

- gestiunea delegată.

Este de subliniat faptul că toate activităţile specifice serviciului public, indiferent de forma de gestiune adoptată, se organizează şi se desfășoară în conformitate cu prevederile regulamentului-propriu şi ale caietului de sarcini, elaborate si aprobate de consiliul local.

Gestiunea directă presupune asumarea nemijlocită de către autoritatea public locală a sarcinilor şi responsabilităților cu privire la înfiinţarea, organizarea, finanţarea, coordonarea, administrarea, gestionarea, exploatarea şi asigurarea funcţionării serviciului public.

Gestiunea delegată presupune transferul din partea autorităţilor administraţiei publice locale, în baza unui contract de delegare a gestiunii (contract de concesiune), unuia sau mai multor operatori cu statut de societăţi comerciale cu capital public, privat sau mixt, sarcinile si responsabilităţile proprii cu privire la prestarea, exploatarea şi administrarea serviciului de gestionare a câinilor fără stăpân.

3. Structura actuală a serviciului pentru gestionarea câinilor fără stăpân

În orașul Turceni, serviciul de gestionare a câinilor fără stăpân a funcţionat în baza HCL nr.11/27.01.2016 privind înfiinţarea Serviciului pentru gestionarea câinilor fără stăpân din Oraşul Turceni, județul Gorj prin care s-a aprobat și delegarea serviciului către Serviciul Public Turceni.
În prezent Serviciul Public Turceni a fost desființat, funcționând ca și compartiment funcțional în cadrul aparatului de specialitate al primarului cu personal redus și nu își mai poate desfășura activitatea de gestionare a câinilor fără stăpân. 
Astfel, oraşul Turceni se confruntă în ultima perioadă cu probleme deosebite privind înmulţirea câinilor fără stăpân, care, pe lângă teama pe care o inspiră cetăţenilor prin agresivitate, produc şi discomfort atât noaptea, cât şi ziua. Prin faptul că aceşti câini fără stăpân sunt în permanent căutare de hrană, ei pot fi întâlniţi în toate zonele oraşului începând cu ghenele de gunoi, parcuri, zone verzi, parcări, etc.
Întrucât strângerea, adăpostirea, sterilizarea, tratarea acestora trebuie să se facă de către personal calificat în spaţii special cu această destinaţie, oraşul Turceni trebuie să organizeze această activitate în conformitate cu legislaţia în vigoare.
La ora actuală și în condițiile impuse de legislația în vigoare, Serviciul de gestionare a câinilor fără stăpân al orașului Turceni nu dispune de suficient personal calificat iar costurile necesare pentru desfăşurarea acestei activităţi sunt tot mai mari.
Ca urmare, pentru localitatea noastră ar fi benefică delegarea acestui serviciu către Asociația de Dezvoltare Intercomunitară „Serviciul județean de ocrotire a animalelor fără stăpân” din județul Hunedoara, constituită ca persoană juridică de drept privat fără scop patrimonial, cu patrimoniu și buget propriu având ca scop gestionarea câinilor fără stăpân din județe.
Prin realizarea delegării gestiunii serviciului de gestionare a câinilor fără stăpân, se vor putea obţine: creşterea calităţii serviciilor de  gestionare a câinilor fără stăpân, vor fi îmbunătățite, de asemenea, toate aspectele ce sunt de natura sa afecteze viata si sănătatea oamenilor, cetăţenii   oraşului   Turceni   vor  avea   siguranţa   mai mare pe domeniul public nemaifiind practic agresaţi de câinii fara stapan, se vor utiliza soluţii moderne pentru prinderea cainilor astfel incat sa nu fie chinuiţi.
4. MOTIVELE CARE JUSTIFICĂ DELEGAREA GESTIUNII

Aspecte generale privind gestiunea serviciului public
Potrivit Ordonanței Guvernului nr.71/2002 privind organizarea si funcționarea serviciilor de administrare a domeniului public si privat de interes local, respectiv art. 10, gestiunea serviciilor publice se realizează in următoarele modalități:

· gestiune directă;

· gestiune indirectă sau delegată;

Alegerea formei de gestiune a serviciilor de administrare a domeniului public se face prin hotărâri ale consiliilor locale. 

Indiferent de forma de gestiune adoptata, activitățile specifice de administrare a domeniului public se organizează si se desfășoară pe baza unui caiet de sarcini si a unui regulament de serviciu, prin care se stabilesc nivelurile de calitate si indicatorii de performanta, condițiile tehnice, raporturile dintre utilizatori si operatori, modul de facturare, tarifare si încasare a serviciilor. Caietul de sarcini si regulamentul de serviciu se elaborează si se aproba de către consiliile locale.

Gestiunea directă

Ordonanța Guvernului nr.71/2002 privind organizarea si funcționarea serviciilor de administrare a domeniului public si privat de interes local oferă autorităţii publice locale posibilitatea să opteze pentru gestiunea directă serviciului public pentru gestiunea câinilor fără stăpân sau pentru gestiunea delegată a acestui serviciu. 

Conform prevederilor art. 11 din actul normativ indicat, în cazul gestiunii directe “autorităţile administraţiei publice locale sau asociaţiile de dezvoltare comunitară, după caz, îşi asumă nemijlocit toate sarcinile şi responsabilităţile cu privire la înfiinţarea, organizarea, finanţarea, coordonarea, administrarea, gestionarea, exploatarea şi asigurarea funcţionării serviciului public”. 

Gestiunea directă presupune totodată utilizarea unor operatori furnizori/prestatori de servicii de administrare a domeniului public care pot fi:

a) compartimentele pentru administrarea domeniului public şi privat, organizate în cadrul aparatului propriu al consiliilor locale comunale, orăşeneşti, municipale şi ale sectoarelor - municipiului Bucureşti, al consiliilor judeţene şi/sau al Consiliului General al Municipiului Bucureşti, după caz;

b) unul sau mai multe servicii publice, specializate şi autorizate conform legii, având personalitate juridică şi buget propriu, organizate în subordinea consiliilor locale comunale, orăşeneşti, municipale şi ale sectoarelor municipiului Bucureşti, a consiliilor judeţene şi/sau a Consiliului General al Municipiului Bucureşti, după caz.

Gestiunea delegată

Această modalitate de gestiune a serviciului public se realizează prin intermediul unor operatori furnizori/prestatori de servicii de administrare a domeniului public şi privat, care pot fi:

- societăţi comerciale pe acţiuni cu capital al unităţilor administrativ-teritoriale, înfiinţate de autorităţile administraţiei publice locale;

- societăţi comerciale pe acţiuni cu capital privat, intern sau extern;

- societăţi comerciale pe acţiuni cu capital mixt, public şi privat.

Diferenţa fundamentală care există între gestiunea directă şi gestiunea delegată în cazul serviciului public este că, dacă în prima ipoteză autoritatea publică locală păstrează în patrimoniul ei toate obligaţiile privind îndeplinirea obiectivelor din lege, implicit, responsabilităţile de finanţare şi întreţinere, în cea de-a doua ipoteză, operatorul public sau privat preia în integralitate sarcinile aferente, cu excepţia prerogativelor privind adoptarea politicilor şi strategiilor de dezvoltare a serviciului public. 

Astfel, obiectul contractelor de delegare a gestiunii serviciului poate include: activităţile de operare propriu-zisă: gestionare, administrare, exploatare, întreţinere, art. 14 alin. (1) stabileşte drepturile pe care autoritatea publică le va avea în raport cu operatorul public sau privat

căruia îi va fi acordată delegarea gestiunii serviciului, respectiv, cele privitoare la supraveghere şi control:

a) modul de respectare şi de îndeplinire de către operatori a obligaţiilor contractual asumate;

b) calitatea, cantitatea şi eficienţa serviciilor furnizate/prestate;

c) respectarea indicatorilor de performanţă stabiliţi în contractele de delegare a gestiunii;

d) respectarea procedurii de fundamentare, avizare şi aprobare a preţurilor şi tarifelor pentru serviciile de administrare a domeniului public şi privat;

e) modul de administrare, exploatare, întreţinere şi menţinere în funcţiune, dezvoltare şi/sau modernizare a infrastructurii edilitar-urbane încredinţate prin contractul de delegare a gestiunii.

Analiză comparativă
Conform dispozițiilor legale in vigoare autoritatea publică locală are competenţa exclusivă de a impune în acord cu legea toate exigenţele necesare pentru realizarea în bune condiţii a delegării.

Astfel, legea nu limitează accesul la procedura de selecţie a delegării, fiind permisă participarea oricăror operatori, chiar şi a celor nou-înfiinţaţi, cu respectarea însă a condiţiilor impuse de către autoritatea publică locală. 
În virtutea atribuţiilor de reprezentare ale administraţiei publice locale, astfel cum reies din cuprinsul Codului administrativ, aceasta va impune exigenţele necesare privitoare la asigurarea existenţei garanţiilor profesionale şi financiare ale operatorului, precum şi modalitatea de respectare a indicatorilor de performanţă. Prin cuprinsul contractului de delegare autoritatea publică locală poate impune prevederi şi cu privire la nivelul tarifelor aplicate privind prestarea serviciului în condiţii de calitate şi de cantitate corespunzătoare, toate acestea constituind criteriile principale pentru atribuirea contractelor de delegare a gestiunii.
Dacă în cazul gestiunii directe autoritatea administrativă este responsabilă în integralitate de modul de îndeplinire a obligaţiilor care decurg din lege, în privinţa delegării gestiunii legea îi permite acesteia să împartă sarcinile cu un operator public sau privat, acordând totodată posibilitatea ca prin contractul de delegare să fie impuse exigenţe specifice, în acord cu nevoile şi situaţia concretă de la nivelul comunităţii locale incidente.
Raţiunea bunei administrări a sistemului public de gestionare a câinilor fără stăpân în orașul Turceni nu poate fi pusă în discuţie, obiectul prezentului studiu având menirea să sprijine în mod obiectiv desemnarea unei soluţii optime de gestionare a serviciului de gestiune a câinilor fără stăpân: directă sau indirectă. 

Pentru a putea compara uşor avantajele şi dezavantajele gestiunii directe cu cele ale gestiunii indirecte (delegate) a serviciului de gestionare a cânilor fără stăpân, acestea se prezintă în continuare sub forma unui tabel:
	
	Gestiunea directă


	Gestinea delegată

	Avantaje
	- Menținerea autorității nemijlocite a administrației publice locale asupra activității;
- Menținerea responsabilității

față de populația deservită;
	-Autoritatea are putere decizională pentru ca în momentul încheierii contractului, acesta să includă toate prevederile optime

- Autoritatea va avea calitatea de a superviza și de a reglementa conformarea operatorului a cerințele impuse în contract,
- Autoritatea va avea dreptul de

control final asupra derulării serviciului, având posibilitatea de a întrerupe delegarea gestiunii în cazul în care operatorul are o activitate

defectuoasă care persistă - prin clauze de penalizare și de reziliere a contractului,
- Parametri serviciului , precum și

necesarul de investiții vor fi definite în

contract,
- Accelerarea investițiilor în momentul

în care operatorul își va intra în drepturi, nevoia de rentabilitate a operatorului va genera schimbarea rapidă a proceselor interne și a relațiilor cu clienții/beneficiarii.

	Dezavantaje
	-Întârzierea realizării serviciului

datorat lipsei experienței;
-Întârzieri generate de înfiinţarea unui astfel de serviciu nou;
- Întârzieri datorate documentațiilor și dotărilor necesare obținerii autorizărilor si licențelor obligatorii în vederea funcționării adăpostului pentru câini și a prestării serviciului de gestionarea câinilor fără stăpân;
- posibilitatea ca cheltuielile cu funcționarea serviciului de gestionare a câinilor fără stăpân

sa crească in acesta variantă.

	-Autoritatea trebuie să își adapteze rolurile de administrator și reglementator pe durata contractului si va trebui să se concentreze pe negociere, monitorizare și supervizare,
- Întreruperea prestării serviciului de gestionare a câinilor fără stăpân în cazul încetării contractului de concesiune.


Cheltuielile de functionare si intretinere ale adapostului public de pe raza orasului Turceni insumate in decursul anului 2025 au ajuns la valoarea de 267846 lei. 

Toate motivele de mai sus, dar mai ales lipsa experienţei şi a capacităţilor necesare autorității de a gestiona în momentul de faţă un serviciu public de gestionare a câinilor fără stăpân de o asemenea amploare, conduc la concluzia că delegarea administrării acestuia reprezintă soluţia optimă.

5. DURATA CONCESIUNII

Durata stabilită în contract trebuie să nu încalce drepturile unor alţi operatori care au convenţii similare în derulare, pentru a se suprapune cele două delegări ale gestiunii serviciului. Durata concesiunii serviciului de gestionare câini fără stăpân se stabileşte ținând cont de:

• experienţa anterioară a operării serviciului în orașul Turceni;

• experienţa similară a altor oraşe / municipii;

• reglementările legale privind serviciul ;

• finanţările posibile de obţinut şi durata de recuperare a costurilor de către operatorul economic;

• durata necesară realizării lucrărilor de reabilitare / modernizare, implicând toate aspectele tehnice (studii, aprobări, avize, proiecte tehnice, instalare, punere în funcțiune, verificări, recepţie etc.)
Cotizația și prețurile pe care operatorul are dreptul să le practice la data începerii prestării serviciilor vor fi aprobate de Consiliul Local, fiind fundamentate cu respectarea normelor metodologice în vigoare. Nivelul preţurilor şi al tarifelor pentru plata serviciului de gestionare a câinilor fără

stăpân, se fundamentează pe baza costurilor de întreţinere şi reparaţii, a amortismentelor aferente capitalului imobilizat în active corporale şi necorporale, a ratelor pentru restituirea creditelor, a dobânzilor aferente împrumuturilor contractate, a obligaţiilor ce derivă din contractul de delegare a gestiunii şi include o cotă pentru crearea resurselor necesare dezvoltării şi modernizării infrastructurii serviciului.

6. CONCLUZII SI RECOMANDĂRI

Motivele prezentate recomandă ca fiind oportună delegarea acestui serviciu către Asociația de Dezvoltare Intercomunitară „Serviciul județean de ocrotire a animalelor fără stăpân” din județul Hunedoara, constituită ca persoană juridică de drept privat fără scop patrimonial, cu patrimoniu și buget propriu având ca scop gestionarea câinilor fără stăpân din județe, care posedă capacitatea tehnică si organizatorică, dotarea si experienţa managerială, bonitatea si capacitatea financiară necesare prestării serviciului încredințat. Structura delegării trebuie riguros stabilită în contractul de delegare încheiat, în conformitate cu prevederile legale în domeniu.
Păstrarea gestiunii ca serviciu propriu al Autorității presupune asumarea riscurilor legate de lipsa experienţei, de întârzierile generate de înfiinţarea unui astfel de serviciu, de obținerea autorizărilor si licențelor necesare funcţionarii, dar mai ales de posibilitatea ca, cheltuielile cu întreținerea serviciului de gestionare a câinilor fără stăpân sa crească in acesta variantă.
Având în vedere toate cele prezentate anterior, prezentul studiu recomandă că pentru soluţionarea integrală şi sistematică a problemei, este necesară delegarea directă prin concesiune a gestiunii serviciului public de gestionare a câinilor fără stăpân către Asociația de Dezvoltare Intercomunitară „Serviciul județean de ocrotire a animalelor fără stăpân” din județul Hunedoara, care poseda toate dotările necesare asigurării fără discontinuități generate de altă modalitate de delegare a acestui serviciu public si care deține o experiență vastă în asigurarea serviciilor publice pe teritoriul orașului Turceni.
Serv. buget-contabilitate,               Compart. juridic,         Serv. întreț. dom. public și privat și gest.

Minel Rădoi                             Alina Fota                           câinilor fără stăpân,
                                                                                           Vasile Birău-Enache

